YouTube કન્ટેન્ટ પૂર્ણ, 1

બેઉ દેશોની સેનાઓ નિયંત્રણ રેખા પર એકબીજાના સૈનિકોને માર્યા ગયા હોવાનો દાવો કરી ચૂકી છે. 

ભારત અને પાકિસ્તાન સામાન્ય નાગરિકોને નિશાન બનાવાઈ રહ્યા હોવાનો આરોપ પણ એકબીજા પર મૂકે છે.

કાશ્મીરને લઈને તણાવ વધ્યા પછી પાકિસ્તાન સરકારે પાકિસ્તાન પ્રશાસિત કાશ્મીર (પાકિસ્તાન ઍડમિનિસ્ટ્રેટિવ કાશ્મીર)માં ઓછામાં ઓછા 5 લોકો માર્યા ગયા હોવાના સમાચારોની પૃષ્ટિ કરી છે.

બેઉ દેશો વચ્ચે સંબંધો વણસેલા છે એ સંજોગોમાં એવા લોકો પણ છે જ સરહદની આરપાર ફસાઈ ગયા છે.

આ સમયે હાલત એવી છે કે પાકિસ્તાન પ્રશાસિત કાશ્મીરના ઓછામાં ઓછા 40 લોકો નિયંત્રણ રેખા પાસે પરત ફરવાની રાહ જોઈ રહ્યા છે.

બીજી તરફ ભારત પ્રશાસિત કાશ્મીરના 10 લોકો પરત ફરવા માટે તડપી રહ્યા છે. 

19 ઑગસ્ટના રોજ જ્યારે નિયંત્રણ રેખા ઉપર તીતરીનોટ ક્રૉસિંગ પૉઇન્ટ ખૂલવાની ખબર આવી ત્યારે ત્યાં મુસાફરો તેમજ તેમને લેવા આવેલા સંબંધીઓ હાજર હતા.  

પરંતુ, એ બધાને વીલે મોંઢે પાછા ફરવું પડ્યું. 

ક્રૉસિંગ પૉઇન્ટ પર પોતાના પરિવારજનોને લેવા માટે આવેલા લોકો મીડિયાથી બચતા જોવા મળ્યા.

એક પરિવારના મોભીએ અમને કહ્યું કે તેઓ સ્વજનની રાહ તો જોઈ રહ્યા છીએ પરંતુ મીડિયા સાથે વાત નહીં કરીએ.

એમને ભય છે કે જો તેઓ મીડિયા સાથે વાત કરશે તો લીધે નિયંત્રણ રેખાની બીજી તરફ એમના સંબંધીઓની મુશ્કેલી વધી શકે છે.

ભારત પ્રશાસિત કાશ્મીરથી પાકિસ્તાન પ્રશાસિત કાશ્મીરમાં પરત ફરવાની રાહ જોઈ રહેલા લોકોમાં પાકિસ્તાનના પલંદરી વિસ્તારના રહેવાસી ઇરફાન રશીદના કાકા અને એમના સગાઓ પણ સામેલ છે. 

ઇરફાન રશીદ પોતાના પરિવારજનોને લેવા ક્રૉસિંગ પૉઇન્ટ આવ્યા હતા.

ઇરફાન રશીદે કહ્યું કે ''એમના કાકા અને સગાઓ 4 ઑગસ્ટે પરત ફરવાના હતા પરંતુ તણાવ એટલો વધી ગયો કે રસ્તો ખોલવામાં જ ન આવ્યો.''

''આજે ખબર પડી કે ખાસ બેઉ તરફ ફસાયેલા પ્રવાસીઓ માટે રસ્તો ખોલવામાં આવશે એટલે સવારથી વાટ જોઈ રહ્યા હતા. જોકે, અનેક કલાકો પછી હવે રસ્તો ખોલવામાં નહીં આવે એવી માહિતી મળી છે. હવે આવતા સોમવારે બોલાવ્યા છે.''

તેઓ કહે છે કે જે ''આ વખતે થઈ રહ્યું છે તેવું અગાઉ ક્યારેય નથી થયું. પહેલીવાર હાલત એવી ખરાબ છે કે તેઓ પાછા ફરી શકશે કે નહીં એની સમજ નથી પડી રહી. કોઈ સંપર્ક પણ નથી થઈ રહ્યો.'' 

પાકિસ્તાન પ્રશાસિત કાશ્મીરમાં ક્રૉસિંગ પૉઇન્ટની વ્યવસ્થાની દેખરેખ રાખનાર તાતા સત્તામંડળના કહેવા મુજબ ''એકબીજાં ક્ષેત્રમાં પરત ફરનારા પ્રવાસીઓ માટે વ્યવસ્થા... \n\nમને ઉપરના લેખ માટે સારું શીર્ષક આપો.
ભારત-પાક LOC : અનુચ્છેદ 370ના તણાવ વચ્ચે લાઇન ઑફ કંટ્રોલ પર ફસાયેલા લોકોનો હાલ - ગ્રાઉન્ડ રિપોર્ટ